Dragi učenici, hvaljen Isus i Marija!

Nadam se da ste se lijepo proveli jučer i da ste iznenadili svoje mame nečim, a nadasve da ste im na poseban način izrazili zahvalnost za sve što čine za vas.

Ovaj tjedan u našoj biskupiji slavimo jedan veliki događaj. 100. obljetnicu rođenja blaženog Miroslava Bulešića. Nadam se da ste čuli za njega, a ako niste samo ukratko. To je mladi svećenik koji je darovao svoj život Isusu. Ubili su ga nakon Krizme u Lanišću, 24.8.1947. u 27. godini života jer nije htio prestati biti Isusov učenik i vršiti poslanje na koje je bio pozvan. Njegove najpoznatije riječi bile su:“ Moja osveta je oprost! Tako je i svojom smrću ostao vjerni svjedok Kristov. Utecimo se njegovu zagovoru u ovom posebnom vremenu kojem živimo.

 Nadam se da ste sve do sada napravili, iako mi nisu svi predali. Ana Maria, od tebe nisam još ništa dobila, a sigurna sam da si nešto I radila za vjeronauk, šta ne?

Za ovaj tjedan imate jedan važan zadatak. Prije svega pogledat ćete ovu video lekciju:

<https://www.youtube.com/watch?v=WLIPhHQRtYQ&list=PL9Mz0Kqh3YKojWe-HOXTruQn-MsSTurMT&index=13&t=0s>

Nakon toga ćete napraviti malo istraživanje o bilo kojoj katedrali u Hrvatskoj ( dakle, izaberite jednu) i napravite umnu mapu ili powerpoint prezentaciju. Što vam je lakše. Najkasnije do 25.5.2020. trebate mi poslati na mail vaš uradak. To vam je za ocjenu iz znanja. Molim vas da se držite roka I da na vrijeme predate. Ako ima bilo kakvih pitanja, znate gdje me možete naći. 😊

Kao i uvijek, stojim vam na raspolaganju, kad god, na teamsu i na mail cinzia.steffe-pasalic@skole.hr

Božji blagoslov, zagovor Miroslava Bulešića i Majke Marije neka vas prati u ovom tjednu.

Lijep pozdrav, vjeroučiteljica Cinzia.

U Puli, 11.5.2020.